Source: http://docplayer.fi/19360498-Vaalipiirien-lukumaarasta-saataminen-suomen-perustuslaissa.html
Timestamp: 2018-12-16 11:30:15+00:00
Document Index: 9581823

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Vaalipiirien lukumäärästä säätäminen Suomen perustuslaissa - PDF
Download "Vaalipiirien lukumäärästä säätäminen Suomen perustuslaissa"
1 Vaalipiirien lukumäärästä säätäminen Suomen perustuslaissa Lausunto eduskunnan perustuslakivaliokunnalle lepäämässä olevasta ehdotuksesta laiksi Suomen perustuslain 25.n muuttamisesta (LJL 1/2015 vp; HE 55/2014 vp) Heikki Paloheimo Valtio-opin emeritusprofessori, Tampereen yliopisto Tiivistelmä Perustuslaki jättää kokonaan avoimeksi sen minkälaista suhteellisen vaalitavan mallia vaalituloksen laskemisessa käytetään. Vuodesta 1906 alkaen valtiopäiväjärjestyksessä ja vuodesta 2000 alkaen perustuslaissa on ollut säädös, jonka mukaan eduskuntavaaleja varten maan tulee olla jaettuna vähintään kahteentoista ja enintään kahdeksaantoista vaalipiiriin. Tämä vaalipiirien lukumäärää koskeva harkinta perustuu ns. Hermansonin komitean (kom.miet, 1906:12) harkintaan. Komitea pohti melko perusteellisesti sitä, kuinka moneen vaalipiiriin maa tulisi jakaa eduskuntavaaleja varten. Ehdotuksessa punnittiin keskenään sekä poliittisen suhteellisuuden että alueellisen edustavuuden toteutumista. Komitean mukaan vaalipiirit eivät saisi olla liian pieniä, koska silloin poliittinen suhteellisuus toteutuu huonosti. Vaalipiirit eivät myöskään saisi olla liian suuria, koska silloin alueellinen edustavuus toteutuu huonosti. Tältä pohjalta vuoden 1906 valtiopäiväjärjestyksessä säädettiin, että maan tulee eduskuntavaaleja varten olla jaettuna vähintään kahteentoista ja enintään kahdeksaantoista vaalipiiriin. Hallituksen esityksessä (HE 55/2014 vp), johon nyt lepäämässä oleva lakiehdotus perustuu, poliittisen suhteellisuuden toteutumista halutaan edistää sillä, että vaalipiirit eivät ole kooltaan liian pieniä. Esityksessä ei poliittisen suhteellisuuden parantamista koskevassa pohdinnassa ole kiinnitetty mitään huomiota siihen, että vaalien tuloslaskentatavan uudistaminen antaisi nykyistä paremmat mahdollisuudet pyrkiä samanaikaisesti edistämään vaaleissa sekä poliittisen suhteellisuuden että alueellisen edustavuuden toteutumista. Jos vaalipiirien minimilukumäärää pienennetään kahdestatoista yhdeksään, on selvää, että alueellinen edustavuus tulee vaaleissa toteutumaan ainakin jonkin verran nykyistä huonommin. Vaalien tuloslaskentatapaa muuttamalla on mahdollista päästä tilanteeseen, jossa poliittinen suhteellisuus toteutuu nykyistä paremmin ja alueellinen edustavuus ainakin yhtä hyvin kuin nykyään ilman että vaalipiirien lukumäärää tarvitsee vähentää. Sen takia en pidä tarkoituksenmukaisena sitä, että vaalipiirien lukumäärän alarajaa pienennetään kahdestatoista yhdeksään. Tavoiteltu poliittisen suhteellisuuden nykyistä parempi toteutuminen voidaan nyt lepäämässä olevaa lakiehdotusta paremmin saavuttaa vaihtamalla vaaleissa käytettävä tuloslaskentapa sellaiseksi, missä poliittinen suhteellisuus ja alueellinen edustavuus voidaan nyt käytössä olevaa vaalitapaa paremmin saavuttaa samanaikaisesti. Sen takia lepäämään jätetty ehdotus perustuslain 25 :n muuttamisesta tulisi mielestäni hylätä. Lakiehdotuksen tavoitteet Suomen perustuslain 25 :n mukaan Eduskuntavaaleja varten maa jaetaan Suomen kansalaisten lukumäärän perusteella vähintään kahteentoista ja enintään kahdeksaantoista
2 vaalipiiriin. Ahvenanmaan maakunta muodostaa lisäksi oman vaalipiirinsä yhden kansanedustajan valitsemista varten. 2 Lepäämään jätetyssä lakiesityksessä (LJL 1/2015 vp) esitetään muutettavaksi Suomen perustuslain 25 :n säädöstä eduskuntavaaleissa käytettävien vaalipiirien lukumäärästä siten, että vaalipiirejä olisi vähintään yhdeksän ja enintään kaksitoista, minkä lisäksi Ahvenanmaan maakunta muodostaisi oman vaalipiirinsä yhden kansanedustajan valitsemista varten. Perustuslain sallima vaalipiirien lukumäärän vaihteluväli pienisi näin ollen kolmeen (12-9), kun se nykyisin on kuusi (18-12). Lakiehdotuksen tavoitteena on tehdä mahdolliseksi se, että vaalipiirejä voitaisiin yhdistää ja vähentää tällä tavalla vaalipiirin pieneen kokoon liittyviä ongelmia. Maan sisäisen muuttoliikkeen seurauksena vaalipiirien kokoerot ovat 1970-luvulta alkaen ajan mittaan kasvaneet (ks. taulukko 1) luvun eduskuntavaaleissa Manner-Suomen suurimman ja pienimmän vaalipiirin kokoero oli edustajanpaikkaa luvulta alkaen vaalipiirien kokoerot ovat kasvaneet ja vuoden 2011 eduskuntavaaleissa Manner-Suomen suurimman ja pienimmän vaalipiirin kokoero oli jo 29 edustajanpaikkaa, ja vuoden 2015 eduskuntavaaleissa 28 edustajanpaikkaa. Vaalipiirien suuret kokoerot vaikuttavat vaaleihin monin tavoin. Pienissä vaalipiireissä puolueiden on saatava suurempi suhteellinen osuus äänistä kuin suurissa vaalipiireissä saadakseen vaalipiiristä valituksi edes yhden edustajansa. Vaalipiirin piilevä äänikynnys eli se osuus äänistä, mikä puolueen on saatava saadakseen vaalipiiristä paikan, on pienissä vaalipiireissä moninkertainen suuriin vaalipiireihin verrattuna. Samalla kun vaalipiirien kokoerot ovat 1970-luvulta alkaen kasvaneet, myös erot piilevän äänikynnyksen suuruudessa ovat kasvaneet (ks. taulukko 2). Vuoden 2015 eduskuntavaaleissa piilevä äänikynnys oli Uudenmaan vaalipiirissä 2,8 prosenttia äänistä, kun se Lapin seitsemän kansanedustajan vaalipiireissä oli 12,5 prosenttia äänistä. Nämä erot vaikuttavat käytännön vaalitoimintaan monella tavalla. Pienissä vaalipiireissä on suuria vaalipiirejä enemmän sellaisia pieniä puolueita, jotka eivät aseta vaaliin lainkaan ehdokkaita, koska pitävät selvänä, ettei oman puolueen ehdokkaalla ole vaalipiirissä mahdollisuuksia tulla valituksi, koska puoleen kannatus on vaalipiirissä piilevää äänikynnystä pienempi. Pienissä vaalipiireissä äänestäjien puolue- ja ehdokasvalinnassa on enemmän taktista äänestämistä kuin suurissa vaalipiireissä. Tällainen taktinen äänestäjä antaa äänensä jollekin muulle kuin parhaana pitämälleen puolueelle tai parhaana pitämälleen ehdokkaalle, koska arvelee, ettei hänen parhaana pitämällään puolueella tai parhaana pitämällään ehdokkaalla ole mahdollisuuksia tulla valituksia. Omaa äänestyspäätöstä tehtäessä pienten vaalipiirien äänestäjät puntaroivat suurten vaalipiirien äänestäjiä enemmän sitä, millä puolueilla ja millä ehdokkailla he arvioivat olevan todellisia mahdollisuuksia tulla valituksi. Hyvän vaalijärjestelmän tulisi olla sellainen, missä äänestäjällä on mahdollisimman hyvät edellytykset antaa vaaleissa äänensä vaihtoehdolle, jota he aidosti pitävät parhaimpana, eikä olisi tarvetta edellä kuvattuun vaalitaktiseen pohdiskeluun, joka aina on jossain määrin spekulatiivista ja gallupviestinnän vaikutteille altista. Pienissä vaalipiireissä suurten puolueiden osuus niiden vaalipiirissä saamista paikoista on paljon suurempi kuin niiden osuus vaalipiirissä annetuista äänistä. Suurissa vaalipiireissä suurten puolueiden osuus paikoista on vain jonkin verran suurempi kuin niiden osuus vaalipiirissä annetuista äänistä. Poliittinen suhteellisuus toteutuu siis pienissä vaalipiireissä huonommin kuin suurissa (ks. kuvio 1).
3 3 Lepäämään jätetyn lakiehdotuksen perustana olevassa hallituksen esityksessä (HE 55/2014 vp) todetaan, että poliittinen suhteellisuus toteutuu nykyistä paremmin, jos vaalipiirit järjestetään tasaisemman suuruisiksi erityisesti pieniä vaalipiirejä toisiin vaalipiireihin yhdistämällä. Vuonna 2013 vaalilakia muutettiin niin että Kymen ja Etelä-Savon vaalipiirit yhdistettiin uudeksi Kaakkois-Suomen vaalipiiriksi ja Pohjois-Savon ja Pohjois-Karjalan vaalipiirit uudeksi Savo-Karjalan vaalipiiriksi (SäädK 271/2013). Muutoksen jälkeen Manner- Suomessa on 12 vaalipiiriä eli pienin perustuslain sallima määrä. Lepäämään jätetyn lakiehdotuksen ratio perustuu siihen, että jos pienimpiä vielä jäljellä olevia vaalipiirejä yhdistetään, on muutettava myös perustuslakia niin, että Manner-Suomen vaalipiirien lukumäärä on perustuslaissa nyt säädettyä kahtatoista pienempi. Lakiehdotuksen arviointia Hallituksen esityksessä ei ole mitään konkreettisia perusteluja sille, miksi vaalipiirien lukumäärän alarajaksi tulisi säätää juuri yhdeksän. Esityksen perusteluissa löytyy vain yleisluontoinen ajatus siitä, että vaalipiirien lukumäärää pitäisi voida vähentää. Hallituksen esityksessä todetaan, että poliittista suhteellisuutta ja alueellista edustavuutta on vaikea toteuttaa samanaikaisesti. Jos poliittista suhteellisuutta halutaan parantaa vaalipiirien kokoa kasvattamalla, alueellinen edustavuus samalla heikkenee. Kun hallitus esittää vaalipiirien enimmäismäärän pienentämistä kahdeksastatoista kahteentoista, se samalla painottaa poliittisen suhteellisuuden toteutumista enemmän kuin alueellisen edustavuuden toteutumista. Vaalipiirin suuri pinta-ala on omiaan korostamaan alueellisen edustavuuden rajallisuutta. Jos meillä on kaksi edustajamäärältään yhtä suurta vaalipiiriä, mutta toinen on pinta-alaltaan kaksi tai jopa kolme kertaa suurempi kuin pinta-alaltaan pienempi vaalipiiri, alueelliseen edustavuuteen liittyvät ongelmat ovat mitä ilmeisemmin suurempia pinta-alaltaan suuremmassa vaalipiirissä. Norjan vaalilaissahan tämä on otettu huomioon siten, että vaalipiirin paikkamäärä ei perustu vain vaalipiirin asukaslukuun vaan myös vähäisessä määrin sen pinta-alaan. Vaalipiirin suuri pinta-ala tuottaa vaalipiirille jonkin verran lisää edustajanpaikkoja. Hallituksen esityksessä poliittisen suhteellisuuden ja alueellisen edustavuuden problematiikkaa tarkastellaan sillä olettamalla, että vaalipiirin koko on vaalijärjestelmän ainoa ominaisuus, jolla poliittisen suhteellisuuden ja alueellisen edustavuuden toteutumista voidaan säännellä. Tällöin sivuutetaan esimerkiksi se, että yli neljäsosassa suhteellista vaalitapaa parlamenttivaaleissaan käyttävistä maista (19 maata 70:stä) vaalituloksia lasketaan useammalla eri tasolla. Näistä tavallisimpia ovat niin sanotut tasauspaikkajärjestelmät, joita käytetään muissa Pohjoismaissa, mutta on myös muun tyyppisiä vaalijärjestelmiä, joissa vaalituloksen laskemisessa käytetään tietoja kahdelta tai kolmelta eri tasolta. Mikä tahansa niistä malleista, joissa vaalituloksen laskemisessa käytetään hyväksi tietoja kahdelta eri tasolta, antaa Suomen mallia paremmat mahdollisuudet toteuttaa samanaikaisesti sekä poliittista suhteellisuutta että alueellista edustavuutta. Otan esimerkkinä esille vain Ruotsin. Ruotsissa läänijako, maakuntajako ja valtiopäivien vaalipiirijako vastaavat pitkälti toisiaan. Maassa on 29 vaalipiiriä. Vaalipiirien kokoerot ovat suurempia kuin Suomessa (ks. taulukko 3). Ilman tasauspaikkajärjestelmää Ruotsissa käytössä oleva vaalitapa toteuttaisi poliittista suhteellisuutta huonommin kuin Suomessa. Tasauspaikkajärjestelmän tuloksena poliittinen suhteellisuus toteutuu kuitenkin Ruotsin valtiopäivävaaleissa paremmin kuin Suomen eduskuntavaaleissa. Kun vaalipiirejä on peräti 29, Ruotsin vaalitapa edistää myös alueellista edustavuutta paremmin kuin Suomessa käytettävä vaalitapa.
4 4 Suomen perustuslaissa ei ole minkäänlaista säädöstä siitä, minkälaista suhteellisen vaalitavan mallia eduskuntavaaleissa käytetään. Perustuslain 25 :n 1 momentin mukaan Kansanedustajat valitaan välittömillä, suhteellisilla ja salaisilla vaaleilla. Jokaisella äänioikeutetulla on vaaleissa yhtäläinen äänioikeus. Tämä perustuslain säädös ei rajaa kysymykseen tulee vaalitapaa sen paremmin nyt käytössä olevaan D Hondtin menetelmään kuin mihinkään muuhunkaan yksittäiseen suhteellisen vaalitavan menetelmään. Perustuslakia muuttamatta voitaisiin käyttää jotakin muutakin vaalituloksen laskentatapaa. Perustuslaissa säädetään vaalipiirien lukumäärästä, mutta siinä ei rajata pois sellaista mahdollisuutta, että vaalituloksen laskemiseen voitaisiin yhdistää vaikkapa jonkinlainen tasauspaikkajärjestelmä. Sellainenhan toteuttaisi suhteellisuutta paremmin kuin maamme eduskuntavaaleissa nyt käytettävä vaalitapa. Yksi vaalimatematiikan uusi innovaatio, johon kannattaa tulevina vuosina perehtyä, on ranskalaisen matemaatikko Michel Balinskin ja saksalaisen matemaatikko Friedrich Pukelsheimin 1990-luvulla kehittämä kaksoissuhteellisuuden menetelmä 1. Se on matemaattisesti elegantti ja vaalitulosten laskennan kannalta yhtä nopeasti laskettavissa kuin maassamme nyt käytettävä D Hondtin menetelmäkin. Kuluneen 15 vuoden aikana se on asteittain otettu käyttöön ja hyväksi havaittu Sveitsin useiden kantonien vaaleissa 2. Johtopäätöksiä Jos vaalipiirien minimilukumäärää pienennetään kahdestatoista yhdeksään, on selvää, että alueellinen edustavuus tulee vaaleissa toteutumaan ainakin jonkin verran nykyistä huonommin. Vaalien tuloslaskentatapaa muuttamalla on mahdollista päästä tilanteeseen, jossa poliittinen suhteellisuus toteutuu nykyistä paremmin ja alueellinen edustavuus ainakin yhtä hyvin kuin nykyään ilman että vaalipiirien lukumäärää tarvitsee nykyisestään vähentää. Sen takia en pidä tarkoituksenmukaisena sitä, että vaalipiirien lukumäärän alarajaa pienennetään kahdestatoista yhdeksään. Tavoiteltu poliittisen suhteellisuuden nykyistä parempi toteutuminen voidaan nyt lepäämässä olevaa lakiehdotusta paremmin saavuttaa vaihtamalla vaaleissa käytettävä tuloslaskentapa sellaiseksi, missä poliittinen suhteellisuus ja alueellinen edustavuus voidaan nyt käytössä olevaa vaalitapaa paremmin saavuttaa samanaikaisesti. Sen takia lepäämään jätetty ehdotus perustuslain 25 :n muuttamisesta tulisi mielestäni hylätä. 1 Ks. Friedrich Pukelsheim: Proportional Representation. Apportionment methods and Their Applications. Springer International Publishing Switzerland Menetelmän keskeisiä periaatteita on esitelty Vaalialuetoimikunnan mietinnössä: Eduskuntavaalijärjestelmän uudistaminen. Vaalialuetoimikunnan mietintö. Komiteanmietintö 2008:2, s
5 5 Taulukko 1. Suurimman ja pienimmän vaalipiirin koko Manner-Suomen vaalipiireissä Vaalipiirin koko Suurin Pienin Erotus Lähde: SVT, Vaalitilastot
6 6 Taulukko 2. Piilevän äänikynnyksen suuruus vaalipiireissä, missä se oli suurin ja vaalipiirissä missä se oli pienin eduskuntavaaleissa Korkein piilevä äänikynnys Matalin piilevä äänikynnys Erotus ,1 3,1 8, ,1 3,1 8, ,1 2,9 8, ,1 5,0 6, ,1 5,0 6, ,0 4,8 5, ,0 4,5 5, ,1 4,3 6, ,1 4,3 6, ,1 4,0 7, ,5 3,7 8, ,5 3,6 8, ,5 3,3 9, ,5 3,2 9, ,5 3,1 9, ,5 3,0 9, ,3 2,9 11, ,3 2,9 11, ,3 2,8 11, ,5 2,8 9,7 Piilevällä äänikynnyksellä tarkoitetaan tässä sitä osuutta äänistä, millä puolue varmasti saa vaalipiirissä kansanedustajan paikan. D Hondtin vaalitapaa käytettäessä tämä piilevän äänikynnyksen taso Ky lasketaan kaavalla Ky = 100/(p+1) missä p on vaalipiiristä valittavien edustajien lukumäärä
7 7 Taulukko 3. Vaalipiirin kiinteiden paikkojen lukumäärä Ruotsin valtiopäivävaaleissa vuonna 2014 Kiinteiden paikkojen Vaalipiiri määrä vaalipiirissä Stocholms län 38 Stockholms kommun 29 Göteborgs kommun 17 Östergötlands län 14 Skåne läns södra 12 Västra Götalands läns västra 12 Uppsala län 11 Jönköpings län 11 Malmö kommun 10 Skåne läns norra och östra 10 Hallands län 10 Södermanlands län 9 Skåne läns västra 9 Västra Götalands läns norra 9 Västra Götalands läns östra 9 Värmlands län 9 Örebro län 9 Dalarnas län 9 Gävleborgs län 9 Västerbottens län 9 Kalmar län 8 Västmanlands län 8 Västernorrlands län 8 Norrbottens län 8 Kronobergs län 6 Västra Götalands läns södra 6 Blekinge län 5 Jämtlands län 4 Gotlands län 2 Kaikki yhteensä 310 Lähde: <
8 Kuvio 1. Vaalipiirin koon vaikutus puolueiden toimintaan, kansalaisten äänestyskäyttäytymiseen ja suhteellisuuden toteutumiseen eduskuntavaaleissa 8 Pienet vaalipiirit Puolueiden ehdokasasettelu vähemmän puolueita ehdolla Äänestysaktiivisuus pienempi äänestysaktiivisuus Äänestäminen: enemmän taktista puolue- ja ehdokasvalinta äänestämistä: äänestetään puoluetta ja ehdokasta jolla arvioidaan olevan hyvät läpimenomahdollisuudet äänet keskittyvät enemmän suurille puolueille Vaalitulos enemmän puolueita, jotka eivät saa yhtään paikkaa suhteellisuus toteutuu huonommin: suurten puolueiden osuus paikoista on paljon suurempi kuin niiden osuus äänistä nuoret, naiset ja vähemmistöt menestyvät suhteellisesti huonommin kuin suurissa vaalipiireissä Äänen vaikuttavuus enemmän "hukkaan menneitä" ääniä Suuret vaalipiirit enemmän puolueita ehdolla suurempi äänestysaktiivisuus vähemmän taktista äänestämistä: äänestetään puoluetta ja ehdokasta, joka parhaiten vastaa omia mielipiteitä äänet eivät keskity yhtä paljon suurille puolueille vähemmän puolueita, jotka eivät saa yhtään paikkaa suhteellisuus toteutuu paremmin: suurten puolueiden osuus paikoista on vain jonkin verran suurempi kuin niiden osuus äänistä nuoret, naiset ja vähemmistöt menestyvät suhteellisesti paremmin kuin pienissä vaalipiireissä vähemmän "hukkaan menneitä" ääniä Kuvion havainnot perustuvat vuoden 2007 vaalitutkimuksen yhteydessä tehtyyn erillistutkimukseen, jossa kartoitettiin vaalipiirin koon vaikutusta puolueiden vaalitoimintaan, kansalaisten äänestyskäyttäytymiseen, poliittisen suhteellisuuden toteutumiseen ja erilaisten karsintamekanismien (miehet/naiset; nuoret/keski-ikäiset) merkitykseen Lähde: Sami Borg ja Heikki Paloheimo: Vaalipiirin koon vaikutus vaaliosallistumiseen. Teoksessa Sami Borg ja Heikki Paloheimo (toim.): Vaalit yleisödemokratiassa. Eduskuntavaalitutkimus Tampere University Press 2009, s
HE 55/2014 vp. Perustuslain asettamilla vaatimuksilla vaalipiirien määrästä turvattaisiin yhtäältä alueellinen
HE 55/2014 vp Hallituksen esitys laiksi Suomen perustuslain 25 :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi Suomen perustuslakia vaalipiirijakoa koskevilta osin.
LAKIALOITE 1/2007 vp Laki vaalilain ja Suomen perustuslain 25 :n muuttamisesta Eduskunnalle ALOITTEEN PÄÄASIALLINEN SISÄLTÖ Lakialoitteessa ehdotetaan siirtymistä tasauspaikkajärjestelmän käyttämiseen
Millainen vaalijärjestelmä maakuntavaaleissa tulisi olla Turun Paasikivi-seuran esitelmätilaisuus Turun kaupunginkirjastossa Tiistaina
Millainen vaalijärjestelmä maakuntavaaleissa tulisi olla Turun Paasikivi-seuran esitelmätilaisuus Turun kaupunginkirjastossa Tiistaina 22.11.2016 Heikki Paloheimo heikki.paloheimo@uta.fi Maakuntien tehtävät
Esityksessä ei ehdoteta muutoksia muihin Manner-Suomen vaalipiireihin eikä Ahvenanmaan maakunnan vaalipiiriin.
1 Hallituksen esitys Eduskunnalle vaalilain muuttamisesta Esityksen pääasiallinen sisältö Esityksessä ehdotetaan muutettavaksi vaalipiirijakoa siten, että Manner-Suomessa olisi nykyisen 14 vaalipiirin
Äänikynnyksen käyttö kansanedustuslaitosten vaaleissa ja eräitä suhteellisia vaalitapoja koskevia vertailuja
Äänikynnyksen käyttö kansanedustuslaitosten vaaleissa ja eräitä suhteellisia vaalitapoja koskevia vertailuja Lausunto eduskunnan perustuslakivaliokunnalle hallituksen esityksestä 7/2010 laeiksi Suomen
LA 47/1998 vp. Esko Helle /vas: Lakialoite vaalilaiksi ja eräiksi siihen liittyviksi laeiksi ALOITTEEN PÄÄASIALLINEN SISÄLTÖ
LA 47/1998 vp Lakialoite 47 Esko Helle /vas: Lakialoite vaalilaiksi ja eräiksi siihen liittyviksi laeiksi Eduskunnalle ALOITTEEN PÄÄASIALLINEN SISÄLTÖ Lakialoite on ensisijaisesti rinnakkaisaloite hallituksen
Lausunto eduskunnan perustuslakivaliokunnalle asiakirjasta Demokratiapoliittinen toimintaohjelma (O 18/2017 vp)
Lausunto eduskunnan perustuslakivaliokunnalle asiakirjasta Demokratiapoliittinen toimintaohjelma (O 18/2017 vp) 26.9.2017 Heikki Paloheimo Valtio-opin emeritusprofessori, Tampereen yliopisto heikki.paloheimo@uta.fi
HE 7/2010 vp. Esityksessä ehdotetaan muutettavaksi perustuslakia,
Hallituksen esitys Eduskunnalle laeiksi Suomen perustuslain 25 :n, vaalilain ja puoluelain 9 :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi perustuslakia, vaalilakia
KOMITEANMIETINTÖ 2008:2. Eduskuntavaalijärjestelmän uudistaminen
KOMITEANMIETINTÖ 2008:2 Eduskuntavaalijärjestelmän uudistaminen Vaalialuetoimikunnan mietintö 24.4.2008 KOMITEANMIETINTÖ 2008:2 Eduskuntavaalijärjestelmän uudistaminen Vaalialuetoimikunnan mietintö 24.4.2008
Perustuslain 25 :n tarkistaminen
26/2013 Perustuslain 25 :n tarkistaminen Työryhmän ehdotus 26/2013 Perustuslain 25 :n tarkistaminen Työryhmän ehdotus Oikeusministeriö, Helsinki 2013 17.5.2013 Julkaisun nimi Tekijä Oikeusministeriön
Vaalijohtaja Arto Jääskeläinen LAUSUNTO EDUSKUNNAN PERUSTUSLAKIVALIOKUNNALLE KUULEMISEEN klo 9
OIKEUSMINISTERIÖ LAUSUNTO Vaalijohtaja Arto Jääskeläinen 28.9.2017 LAUSUNTO EDUSKUNNAN PERUSTUSLAKIVALIOKUNNALLE KUULEMISEEN 29.9.2017 klo 9 Asia: Valtioneuvoston demokratiapoliittinen toimintaohjelma
HE 107/2008 vp. Hallituksen esitys Eduskunnalle laiksi kuntajakolain 25 :n muuttamisesta ESITYKSEN PÄÄASIALLINEN SISÄLTÖ
HE 107/2008 vp Hallituksen esitys Eduskunnalle laiksi kuntajakolain 25 :n muuttamisesta ESITYKSEN PÄÄASIALLINEN SISÄLTÖ Esityksessä ehdotetaan muutettavaksi kuntajakolakia siten, että lakiin lisättäisiin
VAALIPIIRIJAON MUUTTAMINEN: LAUSUNTOTIIVISTELMÄ
Demokratia-, kieli- ja perusoikeusasioiden yksikkö 26.7.2012 OM 6/021/2011 Anne Rautiainen VAALIPIIRIJAON MUUTTAMINEN: LAUSUNTOTIIVISTELMÄ 1. Johdanto...2 2. Vaalilain muuttamista koskeva esitys...2 3.
EDUSKUNTAVAALIEN SUHTEELLISUUS: Yhteenveto puolueiden ja maakuntien liittojen ym. lausunnoista
OIKEUSMINISTERIÖ MUISTIO Vaaliyksikkö 25.9.2002 rto Jääskeläinen EDUSKUNTVLIEN SUHTEELLISUUS: Yhteenveto puolueiden ja maakuntien liittojen ym. lausunnoista 1. Oikeusministeriön muistio 10.6.2002 Oikeusministeriössä
Yhteenveto pormestarin ja alueellisten toimielinten suoria vaaleja koskevista lausunnoista
20.11.2015 VM065:08/2012 Yhteenveto pormestarin ja alueellisten toimielinten suoria vaaleja koskevista lausunnoista 20.11.2015 Valtiovarainministeriö Puh 0295 16001 (vaihde) Snellmaninkatu 1 A, Helsinki